Diari Oficial de la Generalitat Valenciana


Sumari del DOGV 1534, del 03-05-1991 (1991/820976)

ORDRE de 25 d'abril de 1991, de la Conselleria d'Administració Pública?Convocatòria 06/1991?, per la qual es convoquen proves selectives d'accés al grup E, personal laboral.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   1534

Data del DOGV
:   03-05-1991

Secció del DOGV
:   AUTORITATS I PERSONAL

Número del document
:   1991/820976


Data del document
:   25-04-1991

Organisme emissor
:   Conselleria d'Administració Pública

Tipus de document
:   Ordre

ORDRE del dia 25 d'abril de 1991, de la Conselleria d'Administració Pública Convocatòria 06/91- per la qual es convoquen proves selectives d'accés al grup E, personal laboral.  
De conformitat amb l?establert en el Decret 54/91, del dia 27 de març, del Consell de la Generalitat Valenciana, pel qual s'aprova l?Oferta d'Ocupació Pública de la Generalitat Valenciana per a 1991, i a fi d'atendre les necessitats d'ocupació existents en aquesta.  
Fent ús de les atribucions previstes en l'article 13 del Decret Legislatiu del dia 20 de març de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana i en el Decret 69/86, de data 2 de juny, pel qual s'aprova el Reglament de Selecció de Personal i Provisió de Llocs de Treball de la Generalitat Valenciana, i d'acord amb el conveni col·lectiu sobre les condiciones de treball del personal laboral al servei d'aquesta.  
Consegüentment, es convoquen proves d'accés al grup E, personal laboral, d?acord amb les següents  
BASES  
1. Objecte de la convocatòria  
1.1. La Generalitat Valenciana desplega una política d'igualtat d'oportunitats a fi de promoure una presència igualitària de dones i homes en l'Administració pública.  
La present convocatòria té per objecte la selecció de personal, mitjançant el sistema d'oposició, per a cobrir 22 vacants d'Ajudant de Residència/Serveis, del grup E, personal Laboral, pel torn d'accés lliure.  
1.2. El nombre total de vacants reservades al torn d'accés lliure és de 21.  
El nombre total de vacants reservades a la quota de discapacitats és de 1.  
1.3. Les vacants sense cobrir, de les reservades a la quota de discapacitats, s'acumularan al torn d'accés lliure.  
2. Condicions generals dels aspirants  
2.1. Per a ser admès a aquestes proves selectives, caldrà:  
2.1.1. Ser espanyol  
2.1.2. Haver complit 18 anys  
2.1.3. Estar en possessió del Certificat d'Escolaritat.  
2.1.4. Posseir la capacitat física i psíquica necessària per a l'exercici de les funcions de les vacants oferides.  
2.1.5. No trobar-se inhabilitat penalment per a l'exercici de funcions públiques.  
2.1.6. No haver estat separat, mitjançant expedient disciplinari, de qualsevol administració o ocupació pública.  
2.2. Les condicions per a ser admès a les proves, hauran de complir-se en el moment d'acabament del termini de presentació de sol·licituds i mantenir-se durant tot el procés selectiu, fins el moment de la presa de possessió.  
2.3. Podran optar a la quota de discapacitats aquells aspirants del torn d'accés lliure, amb minusvàlues de grau igual o superior al 33 per cent, i que ho formulen expressament en la sol·licitud de participació, seguint les instruccions establertes en la base 6.2.1.  
3. Aspirants amb discapacitació  
El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. Amb aquesta finalitat, els interessats hauran de formular la petició corresponent en la sol·licitud de participació, tot seguint les instruccions establertes en la base 6.2.2.  
4. Sol·licituds  
Els qui desitgen prendre part en aquestes proves selectives hauran d'emplenar la sol·licitud que figura com a model en l'annex III, que els serà facilitada en les oficines de la Caixa Postal que es relacionen en l'annex IV.  
Igualment se'ls facilitarà el model de sol·licitud en les oficines públiques relacionades en l'annex II.  
5. Drets d'examen  
Els drets d'examen seran de 570 pessetes i s'ingressaran a través de qualsevol de las oficines relacionades en l'annex IV, en el compte corrent núm. 086.903:87 de l'oficina principal de la Caixa Postal de València. El pagament de la taxa es justificarà amb la impressió del segell de qualsevol de les oficines relacionades en l'annex IV en la sol·licitud i serà prou per a deixar constància de la presentació d'aquesta, als efectes de la Llei de Procediment Administratiu.  
6. Presentació de sol·licituds  
6.1. Les sol·licituds seran adreçades a l'Il·lm. Sr. Director . de l'Institut Valencià d' Administració Pública. A la sol·licitud s'adjuntarà una fotocòpia del DNI.  
El termini de presentació de sol·licituds començarà el dia 6 de maig de 1991 i conclourà el dia 10 de juny de 1991, ambdós inclusivament.  
Les sol·licituds es presentaran pels interessats en les oficines de la Caixa Postal de la Comunitat Valenciana, que figuren relacionades en l'annex IV, i s'abonarà la taxa en el mateix acte, com fixa en la base 5 de la present convocatòria.  
També es podran presentar les sol·licituds en la forma prevista a l'article 66 de la Llei de Procediment Administratiu.  
6.1.1. Els aspirants que concórreguen a les vacants de la quota de discapacitats hauran de presentar, juntament amb la sol·licitud, un certificat de la Conselleria de Treball i Seguretat Social o de l?òrgan competent d'altres administracions públiques, que acredite discapacitació igual o superior al 33 por cent.  
6.2. L'aspirant haurà d'observar, en l?emplentat de la sol·licitud, el rigor degut a les instruccions que s'adjunten a aquest imprès, atés que aquesta serà llegida per equips opto-electrònics d'alta precisió.  
De manera especial s'hi hauran d'observar les següents:  
6.2.1.  
A l'apartat número 20 de l?imprès de sol·licitud «Forma d'accés», els aspirants que participen pel torn d'accés lliure, faran una ics (X) sobre la casella de les lletres «LL/L».  
Els aspirants del torn d'accés lliure, amb minusvàlues de grau igual o superior al 33 por 100, que opten a la quota de discapacitats, faran una ics (X) sobre la casella de la lletra "D".  
Igualment es faran a l'apartat número 25 de l?imprès de sol·licitud las mesures d'adaptació que necessiten.  
6.2.2. Els aspirants amb minusvàlues que no accesdesquen pel torn de discapacitats, també podran sol·licitar les mesures d'adaptació previstes en l'apartat número 25 de l?imprès de sol·licitud.  
6.2.3. En l'apartat número 31 de l?imprès de sol·licitud es marcarà la seua opció per a realitzar el tercer exercici voluntari i de mèrit, i en l'apartat número 32 es farà un ics (X) sobre la casella «VAL« (valencià).  
7. Admissió dels aspirants  
7.1. Per a ser admesos a la realització de les proves selectives, pel que fa a les condicions generals dels aspirants, serà prou amb la declaració d'aquests en el moment de presentar la sol·licitud, tot i que hauran de ser acreditades en el termini dels 20 dies hàbils següents a la publicació de la relació d'aprovats, a què fa referència l'article 19.1 del Decret del Consell 69/86, de 2 de juny, pel qual s'aprova el Reglament de Selecció de Personal i Provisió de Llocs de Treball de la Generalitat Valenciana.  
7.2. Acabat el termini de presentació de sol·licituds, i amb la prèvia verificació que s'ha realitzat el pagament dels drets d'examen, l?Institut Valencià d'Administració Pública dictarà resolució, la qual es publicarà en el Diari Oficial de la Generalitat Valenciana, amb la relació provisional d'admesos i exclosos a la realització de les proves.  
7.3. Els aspirants podran, en cas d'errada o d'exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient, en el termini de 10 dies hàbils, comptadors a partir del següent al de la publicació de la relació provisional d'admesos i exclosos, d?acord amb el que estableix l'article 71 de la Llei de Procediment Administratiu.  
7.4. En tot cas, a fi d'evitar errors i, en el supòsit que s'hi done, possibilitar la seua esmena en temps i forma, els aspirants comprovaran fefaentment, no sols que no figuren recollits en la relació d'exclosos, sinó, a més, que els seus noms i dades consten correctament en les pertinents relacions d'admesos.  
7.5. Transcorregut el termini anterior, vistes les al·legacions i esmenats els defectes, si s'escau, es dictarà una resolució amb la llista d'admesos a la realització de les proves, la qual es publicarà en el Diari Oficial de la Generalitat Valenciana.  
7.6. En la resolució mitjançant la qual es faça pública la llista d'admesos a la realització de les proves, s'establirà, almenys amb 15 dies d'antelació a la data, el lloc de celebració i l?hora de començament del primer exercici.  
8. Proves selectives  
8.1. El procediment de selecció dels aspirants serà el d'oposició, que constarà de tres exercicis, dels quals serà eliminatori el primer.  
8.1.1. Primer exercici. Obligatori i eliminatori.  
Consistirà en la realització d'una prova tipus test, amb respostes alternatives, de les quals una sola serà la correcta, que versarà sobre coneixements de caràcter pràctic relacionats amb les funcions pròpies de les vacants objecte de la Convocatòria.  
8.1.2. Segon exercici. Obligatori i de mèrit.  
Consistirà en la contestació d'un qüestionari de preguntes amb respostes alternatives, de les quals només una d'elles serà la correcta, basat en preguntes de cultura general i en el contingut del temari de matèries que s'adjunta com a annex 1.  
8.1.3. Tercer exercici. Voluntari i de mèrit.  
Consistirà en mantenir amb el tribunal una conversa en valencià.  
8.2. Qualificació dels exercicis.  
8.2.1. El primer exercici, tant per als aspirants que concórreguen pel torn d'accés lliure, com per als de la quota de discapacitats, es qualificarà de zero a deu punts, i seran eliminats els opositors que no obtinguen un mínim de cinc punts  
Les contestacions errònies es valoraran negativament, amb una penalitzàció de 0'33 punts per error.  
8.2.2. Tot seguit es configuraran, per separat, dues relacions corresponents, respectivament, al torn d'accés lliure i a la quota de discapacitats. Aquestes dues relacions s'ordenaran per puntuació de major a menor i s'interrompran quan el nombre d'inclosos en cadascuna d'elles coincidesca amb el nombre de vacants convocades per torn i quota.  
En cas d'empat, aquest es dirimirà atenent l'ordre alfabètic del primer cognom dels aspirants empatats, i s'iniciarà el citat ordre amb la lletra M, d'acord al resultat del sorteig efectuat el dia 24 d'abril de 1991.   
Solament els inclosos en aquestes relacions podran passar a realitzar els exercicis següents.  
8.2.3. D'acord amb la base 1.3., si en la quota de discapacitats el nombre d'aspirants que han obtingut una puntuació mínima de cinc punts en el primer exercici fos inferior al de vacants reservades, les dites vacants s'afegiran a les del torn lliure.  
8.2.4. El segon exercici es qualificarà fins un màxim de deu punts.  
8.2.5. El tercer exercici es qualificarà fins un màxim de cinc punts.  
8.3. La puntuació final de l'oposició s'obtindrà sumant la puntuació del segon i tercer exercicis als resultats obtinguts pels aspirants que figuren en les relacions a què fa referència la base 8.2.2.  
S'elaborarà, per separat, una relació per als qui accedesquen per la quota de discapacitats i altra per a qui ho faça pel torn lliure, que constituiran les llistes dels aspirants que hagen superat les proves per ordre de puntuació.  
9. Realització de les proves selectives  
9.1. Els exercicis tindran lloc a Alacant, Castelló i València  
El primer exercici es realitzarà en el lloc, data i hora que s'establesca en la resolució per la qual s'aprove i publique en el Diari Oficial de la Generalitat Valenciana la llista d'admesos a la realització de les proves.  
Per a la realització del segon i tercer exercici, el tribunal podrà convocar a tots els aspirants, que hagen superat el primer exercici, a la realització d'aquests en una única localitat  
9.2. Els aspirants seran convocats per a cada exercici en crida única.  
Els membres del tribunal qualificador i el personal col·laborador no permetran l'accés a la sala on es realitzen els exercicis, d'aquelles persones que hi comparesquen una vegada conclosa la crida dels aspirants convocats.  
Els aspirants hauran d'acreditar la seua personalitat mitjançant la presentació del DNI, o del resguard amb fotografia, del passaport o del permís de conduir, sense que per a aquest efecte siguen vàlides les fotocòpies compulsades dels dits documents; igualment hauran de comparèixer amb l'exemplar de la sol·licitud d'admissió a les proves de l'interessat.  
9.3. Començades les proves, l'anunci de la realització dels següents exercicis es farà públic pel tribunal en el local en què s'haja celebrat l'anterior i en l'Institut Valencià d'Administració Pública, amb una antelació de 48 hores com a mínim, d'acord amb el que preceptua l'article 17 del Decret del Consell 69/86, pel qual s'aprova el Reglament de Selecció de Personal i Provisió de Llocs de Treball de la Generalitat Valenciana.  
10. Publicitat de les llistes  
10.1. En acabar el primer exercici, el tribunal farà públics el lloc d'examen i en l'Institut Valencià d'Administració Pública les relacions d'aspirants que hagen obtingut una qualificació de cinc o més punts.  
Així mateix, es publicaran les relacions a què fa referència la base 8.2.2., en els llocs esmentats, com també la qualificació obtinguda en els exercicis segon i tercer.  
10.2. Una vegada finalitzada l'oposició, el tribunal farà públiques, mitjançant un anunci, en els locals on s'han realitzat les proves i en l'Institut Valencià d'Administració Pública, les relacions amb la puntuació final a què fa referència la base 8.3., que constituiran les llistes dels aspirants que han superat les proves, per ordre de puntuació.  
En cap cas no podrà el tribunal declarar que han superat les proves selectives un nombre superior al de vacants convocades.  
10.3. El tribunal elevarà al Director General del Institut Valencià d'Administració Pública les llistes dels aspirants que hagen superat les proves, per ordre de puntuació, a què fa referència la base 8.3., per a la seua inserció en el Diari Oficial de la Generalitat Valenciana.  
11. Coneixements de valencià  
11.1. Els qui superen les proves selectives acreditaran els seus coneixements de valencià amb la presentació dels certificats, diplomes o títols que hagen estat homologats per la Generalitat Valenciana.  
11.2. Els qui no puguen acreditar aquests coneixements, d'acord amb el que hi ha establert en el punt anterior, hauran de realitzar el curs específic de valencià a què fa referència l'article 50 del Decret Legislatiu de 20 de març, de 1991.  
12. Presentació de documents  
12.1. En el termini de 20 dies hàbils, comptadors des de l'endemà al de la publicació en el DOGV de les relacions, a què es refereix la base 10.3, els aspirants proposats hauran de presentar davant l'Institut Valencià d'Administració Pública els documents següents:  
12.1.1. Certificat de naixement expedit pel Registre Civil corresponent, o fotocòpia del DNI, compulsada degudament.  
12.1.2. Fotocòpia compulsada del títol acadèmic exigible, segons la present convocatòria.  
12.1.3. Declaració de no haver estat separat mitjançant expedient disciplinari de qualsevol administració o càrrec públic, com també de no trobar-se inhabilitat penalment per a l'exercici de funcions públiques.  
12.1.4. Certificat mèdic acreditatiu de posseir capacitat física i psíquica necessària per a l'exercici de les funcions dels llocs de treball oferits.  
12.1.5. Els aspirants discapacitats hauran de presentar el certificat de la Conselleria de Treball i Seguretat Social o de l?òrgan competent d'altres- administracions públiques, que acredite una discapacitació igual o superior al 33%, com també la seua capacitat para exercir les funcions que corresponguen a les vacants oferides.  
12.2. La manca de presentació de la documentació, dins el termini indicat, llevat dels casos de força major, la presentació de documents dels quals es desprenga el no compliment de les condicions generals de la convocatòria, o els supòsits de falsedat en la declaració, comportarà la invalidesa de les actuacions de l'aspirant i, pel que fa a aquest, a la nul·litat subsegüent dels actes del tribunal, sense perjudici de les responsabilitats en què haja pogut incórrer.  
En aquest supòsit, el tribunal podrà proposar addicionalment la inclusió en les relacions d'un nombre igual al d'exclosos, seguint els criteris establerts en la base 8.2.2, de la present Convocatòria.  
12.3. Transcorregut el termini de presentació de la documentació, el Conseller d'Administració Pública dictarà una resolució, la qual es publicarà en el DOGV, incloent-hi la llista del personal que ha superat les proves per ordre de puntuació i es distingirà els qui ho han fet pel torn d'accés lliure dels qui ho han fet per la quota de discapacitats.  
13. Tribunals  
13.1. El tribunal qualificador d'aquesta oposició serà constituït pels membres que figuren en l'annex V d'aquesta ordre, on podran actuar indistintament qualsevol d'ells.  
13.2. El tribunal, per a la realització de les proves a Alacant i Castelló, designarà els col·laboradors que considere oportuns.  
13.3. El tribunal podrà nomenar col·laboradors, com també assessors i especialistes que limitaran la seua actuació a l'assessorament tècnic d'aquest.  
13.4. Els membres del tribunal, com també els col·laboradors, ajudants i assessors, hauran d'abstenir-se, i podran ser recusats pels interessats', quan hi concórreguen circumstàncies de les previstes en l'article 20 de la Llei de Procediment Administratiu.  
Així mateix, hauran d'abstenir-se aquells qui hagueren realitzat tasques de preparació d'aspirants en els cinc anys anteriors a la publicació d'aquesta convocatòria.  
13.5. El tribunal, com també els col·laboradors, ajudants i el personal especialista, podrà exigir dels aspirants, en qualsevol moment, que acrediten la seua identitat, d'acord amb allò que hi ha previst en la base 9.2.  
13.6. A l?efecte de comunicacions i de qualsevol altra incidència, el tribunal tindrà la seua seu en l?Institut Valencià d'Administració Pública (c/ del Museu, 3; 46767 València. Telèfon: 621.93.89 i FAX: 391.10.23).  
13.7. El tribunal tindrà la categoria indicada en el Decret 200/85, del dia 23 de desembre, del Consell de la Generalitat valenciana, sobre indemnitzacions per raó del servei, i Ordre de data 17 de febrer de 1986 (DOGV del dia 10 de març de 1986), per la qual es desplega l'anterior decret.  
14. Recursos  
14.1. Aquesta convocatòria, les seus bases i tots els actes que siguen dictats per al seu desplegament, tret de les actuacions del tribunal, podran ser impugnats pels interessats, mitjançant la interposició de recurs de reposició anterior al contenciós administratiu, davant el Sr. Conseller d'Administració Pública, en el termini d'un mes, comptador a partir de l?endemà a la publicació en el Diari Oficial de la Generalitat Valenciana de la present convocatòria, o al de la publicació dels actes subsegüents, si hi correspon.  
14.2. Contra els actes del tribunal, podrà interposar-se recurs d'alçada, davant el Sr. Conseller d'Administració Pública, en el termini de 15 dies, comptadors a partir de l?endemà de la publicació de la resolució corresponent del tribunal.  
València, 25 d'abril de 1991.-  
El Conseller d'Administració Pública,   
EMERIT BONO i MARTINEZ  
ANNEX I  
1. La Constitució Espanyola de 1978: Principis generals. Drets fonamentals dels ciutadans.  
2. La Corona: Les atribucions del Rei.  
3. Les Corts Generals.  
4. El Govern en la Constitució Espanyola de 1978.  
5. Les comunitats autònomes.  
6. Aspectes generals de l?Estatut d?autonomia de la Comunitat Valenciana, La Generalitat Valenciana: institucions.  
7. Institucions de la Generalitat Valenciana. El President de la Generalitat. Les Corts Valencianes. El Consell o Govern Valencià. El Síndic de Greuges.  
8. L'acord per al personal laboral al servei de la Generalitat Valenciana: drets dels treballadors i règim disciplinari.  
9. Els comitès de Seguretat i Higiene en el Treball: composició i funcions. L'Ordenança General de Seguretat i Higiene: camp d?aplicació. Obligacions i drets dels treballadors. Obligacions i drets dels empresaris.  
Veure imatge  
ANNEX V  
Tribunal titular  
President: Sr. Vicent Verger i Garrigós. Conselleria d'Obres Públiques, Urbanisme i Transports  
Secretaria: Sra. Isabel Meseguer Giner. Conselleria d'Obres Públiques, Urbanisme i Transports.  
Vocals:  
- Sr. Joaquin Vidal Martí. Conselleria de Cultura, Educació i Ciència.  
- Sra. Carmen Garcia Arias. Conselleria d'Administració Pública.  
- Sr. José Sanz Ballester. Conselleria d'Agricultura i Pesca.  
- Dos representants sindicals  
Tribunal suplent  
President: Sr. José Doménech Martínez. Conselleria de Treball i Seguretat Social.  
Secretaria: Sra. Ana-Tadea Climent Viguer. Conselleria d'Obres Públiques, Urbanisme i Transports.  
Vocals:  
- Sr. Juan-Carlos Lledó Rofa. Conselleria de Cultura, Educació i Ciència.  
- Sra. Maria-José Garcia Pérez. Conselleria d'Administració Pública.  
- Sr. Bernardo Bonet Manera. Institut Valencià d'Administració Pública.  
- Dos representants sindicals.